Diari Oficial de la Generalitat Valenciana


Sumari del DOGV 7939, del 19-12-2016 (2016/10163)

RESOLUCIÓ d'1 de desembre de 2016, del director territorial de València, d'adjudicació de les zones per a l'exercici de la pesca de l'angula en les aigües públiques de la província de València.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7939

Data del DOGV
:   19-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10740


Data del document
:   01-12-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ d'1 de desembre de 2016, del director territorial de València, d'adjudicació de les zones per a l'exercici de la pesca de l'angula en les aigües públiques de la província de València. [2016/10616]  
El Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguila) en l'àmbit de la Comunitat Valenciana, estableix en l'article 21 el procediment d'adjudicació per a l'exercici de la pesca de l'angula en zones de pesca autoritzades.  
Mitjançant una resolució d'aquesta direcció territorial de data 14 de setembre de 2016 (DOCV 7884, 29.09.2016), es va establir el termini per a la presentació de sol·licituds i les condicions per a l'adjudicació de les zones per a l'exercici de la pesca de l'angula en les aigües públiques de la província de València.  
Transcorregut el termini establit, s'han valorat les sol·licituds presentades de conformitat amb els criteris previstos en la normativa d'aplicació.  
En conseqüència, de conformitat amb allò que s'ha exposat, i en virtut de les facultats que aquesta direcció territorial posseïx d'acord amb el que disposa l'article 21.5 de l'esmentat Decret 35/2013, de 22 de febrer, del Consell, en relació amb l'article 34.2.a del Decret 158/2015, de 7 de 18 de setembre, del Consell, pel qual s'aprova el Reglament orgànic de la conselleria d'agricultura, medi ambient, canvi climàtic i desenvolupament rural, resolc:  
  
Primer  
Adjudicar les zones de pesca professional de l'angula en aigües públiques de la província de València en els termes següents:  
  
Zona de pesca Terme municipal Entitat adjudicatària  
Gola del Pujol València Associació Professional Antiga Confraria de Pescadors del Perellonet  
Gola del Perellonet València Associació Professional Antiga Confraria de Pescadors del Perellonet  
Gola del Perelló València/Sueca Associació Angulera Màrgens Gola del Perelló  
Gola del Rei Sueca Associació Angulera de Mareny de Barraquetes, Sueca i Cullera  
Gola de Sant Llorenç Cullera Associació Angulera de Mareny de Barraquetes, Sueca i Cullera  
Riu Vaca Xeraco Associació Angulera de Mareny de Barraquetes, Sueca i Cullera  
Riu Bullent Oliva Confraria de Pescadors Riu Molinell  
Riu Molinell Oliva/Pego Confraria de Pescadors Riu Molinell  
  
  
  
Segon  
Realitzada l'adjudicació, o resolts si és el cas els recursos interposats, es posaran a la firma de les persones adjudicatàries els corresponents plecs de condicions específics per a la zona de pesca adjudicada.  
  
  
Tercer  
L'adjudicació per a cada zona de pesca es realitza per un període de cinc anys. Amb caràcter general les adjudicacions seran intransferibles.  
  
El període de pesca de l'angula serà el comprés entre l'1 de desembre i el 31 de març de l'any següent.  
  
Contra aquesta resolució, que no posa fi a la via administrativa es podrà interposar un recurs d'alçada davant del director general de Medi Natural i d'Avaluació Ambiental en el termini d'un mes des de l'endemà de la recepció d'aquesta notificació, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 1 de desembre de 2016.- El director territorial: Javier Civera Martínez.